เรกิ คาวาฮาระ

เรกิ คาวาฮาระ (เกิดวันที่ 17 สิงหาคม พ.ศ. 2517 เป็นนักเขียนนวนิยายชาวญี่ปุ่น เขาเป็นที่รู้จักในฐานะผู้แต่งซอร์ดอาร์ตออนไลน์ และ แอกเซลเวิลด์ ซึ่งทั้งสองเรื่องได้รับการดัดแปลงให้เป็นซีรีส์อนิเมะ

**อาชีพ**
คาวาฮาระ เขียน ซอร์ดอาร์ตออนไลน์ เล่มแรกในปี พ.ศ. 2544 เพื่อส่งผลงานเข้าประกวด แอสกีมีเดียเวิร์กส Dengeki Game Shōsetsu Taishō  แต่ไม่ได้ส่งผลงานเนื่องจากเกินจำนวนหน้าที่กำหนด เขาจึงตีพิมพ์เป็นนวนิยายบนเว็บแทนโดยใช้นามปากกา ฟูมิโอะ คูโนริ Kunori Fumio   เมื่อเวลาผ่านไป เขาได้เขียนเนื้อเรื่องหลักและเนื้อเรื่องเสริมเพิ่มเติม ซึ่งต่อมาได้รับการอัปเดตเพื่อตีพิมพ์เป็นไลท์โนเวล   
The Isolator เริ่มเผยแพร่ทางออนไลน์ตั้งแต่ปีตั้งแต่ปี พ.ศ. 2547  และเริ่มตีพิมพ์เป็นฉบับรวมเล่มในเดือนมิถุนายน พ.ศ. 2557  โดยจนถึงเดือนสิงหาคม พ.ศ. 2567 มีไลท์โนเวลออกมาแล้ว 5 เล่ม 
คาวาฮาระ ได้นำนวนิยายเรื่องแรกของเขา แอกเซลเวิลด์ ไปเข้าประกวดรางวัล รางวัลนิยายเดงเกคิ ครั้งที่ 15 ของ แอสกีมีเดียเวิร์กส เมื่อปี พ.ศ. 2551 และนวนิยายเรื่องนี้ก็คว้ารางวัลใหญ่มาครองได้สำเร็จ  นวนิยายเล่มแรกได้รับการตีพิมพ์โดย แอสกีมีเดียเวิร์กส ภายใต้สำนักพิมพ์ เดนเกคิบุนโกะ  ซึ่งเมื่อวันที่ 10 กุมภาพันธ์ พ.ศ. 2552 จนถึงวันที่ 8 มีนาคม พ.ศ. 2567 มีการตีพิมพ์ออกมาแล้ว 27 เล่ม  ซีรีส์อนิเมะเริ่มฉายครั้งแรกในเดือนเมษายน พ.ศ. 2555 
หลังจากได้รับชื่อเสียงจากรางวัลเดนเกคิ คาวาฮาระได้นำ ซอร์ดอาร์ตออนไลน์ มาตีพิมพ์ใหม่เป็นฉบับรวมเล่ม โดยจนถึงเดือนสิงหาคม พ.ศ. 2567 มีการตีพิมพ์แล้ว 28 เล่ม  และ ซอร์ดอาร์ตออนไลน์: โปรเกรสซีฟ อีก 8 เล่ม  ซีรีส์อนิเมะเปิดตัวครั้งแรกในเดือนกรกฎาคม พ.ศ. 2555 และตามมาด้วยภาพยนตร์ทีวีเรื่อง ซอร์ดอาร์ตออนไลน์: Extra Edition ในวันที่ 31 ธันวาคม พ.ศ. 2556 รวมถึงซีซันที่สอง ซอร์ดอาร์ตออนไลน์ II ในเดือนกรกฎาคม พ.ศ. 2557 ภาพยนตร์ฉายในโรงเรื่อง ซอร์ดอาร์ตออนไลน์ เดอะมูฟวี่ ออร์ดินอลสเกล ในเดือนกุมภาพันธ์ พ.ศ. 2560 และซีซันที่สาม ซอร์ดอาร์ตออนไลน์ Alicization ในเดือนตุลาคม พ.ศ. 2561 ซอร์ดอาร์ตออนไลน์: โปรเกรสซีฟ  ได้รับการดัดแปลงเป็นภาพยนตร์อนิเมะในรูปแบบของ ซอร์ดอาร์ตออนไลน์: โปรเกรสซีฟ: Aria of a Starless Night ซึ่งเข้าฉายในญี่ปุ่นเมื่อวันที่ 30 ตุลาคม พ.ศ. 2564 และมีภาพยนตร์ภาคที่สอง ซอร์ด อาร์ต ออนไลน์ โปรเกรสซีฟ เดอะมูฟวี่: สแกรโซแห่งสนธยาโศก ออกฉายในเดือนตุลาคม พ.ศ. 2565
ในปี พ.ศ. 2565 คาวาฮาระ ได้เริ่มตีพิมพ์ไลท์โนเวลชุดใหม่ชื่อว่า ดีมอนส์เครสต์ ซึ่งมีภาพประกอบโดย ยูกิโกะ โฮริกุจิ 

**แรงบันดาลใจ**
เรกิ คาวาฮาระ มีแรงบันดาลใจมากมายตั้งแต่สมัยเด็ก ทั้งจากการอ่านมังงะและการเล่นเกมออนไลน์ ในช่วงหนึ่งในเซสชั่นถาม-ตอบระหว่างผู้เขียน เรกิ คาวาฮาระ กับ ฮีทคลิฟฟ์ (อากิฮิโกะ คายาบะ) ในปี พ.ศ. 2548 คาวาฮาระ กล่าวว่า "ถ้าผมขอให้คุณพูดถึงเกมที่คุณชอบมากที่สุด คุณจะเลือกเกมไหน?" คาวาฮาระได้ตอบว่า "ถ้าหมายถึงนอกจาก SAO แล้ว เกมที่ผมชอบที่สุดคงเป็น Wizardry เกมเก่าที่ผมได้รับแรงบันดาลใจจากมันมากมาย"  

**ผลงาน**

**ไลท์โนเวล**
 แอกเซลเวิลด์ (2552)- ซอร์ดอาร์ตออนไลน์ (2552)- ซอร์ดอาร์ตออนไลน์: โปรเกรสซีฟ (2555)- เดอะ ไอโซเลเตอร์ (2557)- Sword Art Online Alternative: Gun Gale Online (2557) - กำกับดูแล- Sword Art Online Alternative: Clover's Regret (2559) - กำกับดูแล- ดีมอนส์เครสต์ (2565)- Sword Art Online Alternative: Gourmet Seekers (2566) - กำกับดูแล- Sword Art Online Alternative: Mystery Labyrinth (2566) - กำกับดูแล

**ภาพยนตร์**
 แอกเซลเวิลด์: อินฟินิตี้เบิร์สต์ (2559) - บทภาพยนตร์- ซอร์ดอาร์ตออนไลน์ เดอะมูฟวี่ ออร์ดินอลสเกล (2560) - บทภาพยนตร์- ซอร์ด อาร์ต ออนไลน์ โปรเกรสซีฟ เดอะมูฟวี่: ท่วงทำนองราตรีไร้ดารา (2564) - บทภาพยนตร์- ซอร์ด อาร์ต ออนไลน์ โปรเกรสซีฟ เดอะมูฟวี่: สแกรโซแห่งสนธยาโศก (2565) - บทภาพยนตร์

**อ้างอิง**

**แหล่งข้อมูลอื่น**
 บทสัมภาษณ์-  บทสัมภาษณ์ปี พ.ศ. 2556 จาก เครือข่ายข่าวอนิเมะ-  บทสัมภาษณ์ แอกเซลเวิลด์ ประจำปี พ.ศ. 2557 ตอนที่ 1 จาก เครือข่ายข่าวอนิเมะ
 ทั่วไป-  เรกิ คาวาฮาระ บน ทวิตเตอร์ ja-  "Word Gear", his official blog ja- 107067-  แรงบันดาลใจเบื้องหลังซอร์ดอาร์ตออนไลน์ (2563) - อันดับอนิเมะ
หมวดหมู่:บุคคลที่ยังมีชีวิตอยู่
หมวดหมู่:นักเขียนชาวญี่ปุ่น
หมวดหมู่:บุคคลที่เกิดในปี พ.ศ. 2517
หมวดหมู่:บทความที่มีข้อความภาษาญี่ปุ่น